cyanic-selkie/wikianc huggingface dataset:
কৃষ্ণগহ্বর গবেষণার ইতিহাস
চন্দ্রশেখর সীমা
থাম্ব|শ্বেত বামন তারা ১৯২৮ সালে ভারতীয় জ্যোতিঃপদার্থবিজ্ঞানী সুব্রহ্মণ্যন চন্দ্রশেখর ব্রিটেনের স্বনামধন্য জ্যোতির্বিজ্ঞানী আর্থার এডিংটনের অধীনে অধ্যয়নের জন্য কেমব্রিজে আসেন। ভারত থেকে ইংল্যান্ড আসার পথে জাহাজে বসে তিনি গাণিতিকভাবে চিন্তা করতে থাকেন, একটি তারার ভর সর্বোচ্চ কত হলে সব জ্বালানি শেষ হয়ে যাওয়ার পর তার মহাকর্ষীয় সংকোচন ঠেকানোর মত বল সৃষ্টি হতে পারে। তিনি দেখেন জ্বালানিবিহীন তারাটি সংকুচিত হতে হতে যখন অনেক ছোট হয়ে যাবে তখন এর কণাগুলো পরস্পরের অতি সন্নিকটে আসবে এবং একটি অপজাত অবস্থার সৃষ্টি হবে। পাউলির বর্জন নীতি অনুসারে একই অরবিটালের দুটি ইলেকট্রনের স্পিন ভিন্ন হয়ে থাকে। এক্ষেত্রে যেহেতু পারমাণবিক গঠন নেই, তাই অতি সন্নিকটে অবস্থিত অপজাত কণাই ইলেকট্রনের কাজটি করবে, অর্থাৎ তাদের গতিবেগ (স্পিনের বদলে) হতে হবে অনেক ভিন্ন। এর ফলে কণাগুলো একে অন্যের কাছ থেকে প্রবল বেগে দূরে সরে যাবে যা তারাকে প্রসারিত করার জন্য একটি বহির্মুখি বল প্রয়োগ করবে। এভাবে মহাকর্ষীয় সংকোচন ও অপজাত চাপের মধ্যে যে সাম্যাবস্থার সৃষ্টি হবে তার কারণে শ্বেত বামন তারার জন্ম হবে। অবশ্য চন্দ্র বুঝতে পেরেছিলেন, বর্জন নীতি একটি নির্দিষ্ট সীমা পর্যন্তই সাম্যাবস্থা রক্ষার মতো অপজাত চাপ সরবরাহ করতে পারে। সাধারণ আপেক্ষিকতা আলোর বেগকে সর্বোচ্চ বলে সব কণার বেগ এর মধ্যে সীমাবদ্ধ করে দিয়েছিল। তাই দেখা গেল, এক সময় বর্জন নীতির কারণে সৃষ্ট অপজাত চাপ মহাকর্ষীয় সংকোচন বলের কাছে হার মানবে। চন্দ্র হিসাব করে দেখেন, যে তারার ভর সূর্যের ভরের ১.৪ গুণের চেয়ে বেশি তার মহাকর্ষীয় সংকোচন বল অপজাত চাপের থেকে বেশি হবে এবং তারাটিকে রক্ষা করা সম্ভব হবেনা। এই সীমাটিকে চন্দ্রশেখর সীমা বলা হয়।
মৃদঙ্গ
উৎপত্তি
শিবপুরাণ অনুসারে ত্রিপুরাসুর বধের পর শিব যখন তাণ্ডবনৃত্য শুরু করেন, তখন অসুরের রক্তে ভিজে যাওয়া মাটি দিয়ে ব্রহ্মা এক মৃদঙ্গের অনুরূপ বাদ্যযন্ত্র প্রস্তুত করেন যার আচ্ছাদন মৃত অসুরের চামড়া দিয়ে এবং বেষ্টনী ও গুলি অসুরের শিরা ও অস্থি দিয়ে তৈরী করা হয়।
পাখোয়াজের সঙ্গে সম্পর্ক
শাঙ্গর্দেবের ত্রয়োদশ শতকে লেখা সঙ্গীত রত্নাকর গ্রন্থে স্কন্ধাৰজ, অড্ডাৰজ প্রভৃতি চর্মাচ্ছাদিত বাদ্যযন্ত্রের উল্লেখ আছে। ১৪০৬ খ্রিষ্টাব্দে প্রকাশিত সুধাকলশ বাচনাচার্যের সঙ্গীতোপনিষৎসারোদ্ধার গ্রন্থে পখাউজ নামক বাদ্যযন্ত্রের উল্লেখ পাওয়া যায়। ভাষাতাত্ত্বিক মতে পুষ্কর ও আৰজ এই দুই শব্দের অপভ্রংশ মিলিত হয়ে পখাউজ এবং পরবর্তীকালে পাখোয়াজ শব্দের সৃষ্টি করেছে।
বর্ণমালা
মৃদঙ্গের সাতটি মুখ্য বর্ণ আছে। এগুলি হল – তা, দী বা দেন, না, তে, টে, ঘে বা গে এবং ক। এর মধ্যে ডান হাতে বাজানো হয় পাঁচটি বর্ণ – ১) তা, ২) দী বা দেন্, ৩) না, ৪) তে, ৫) টে এবং বাম হাতে বাজানো হয় দুটি বর্ণ – ১) ঘে বা গে, ২) ক।
কল্পতরু উৎসব
কল্পতরু উৎসব হল একটি হিন্দু উৎসব। রামকৃষ্ণ মঠের সন্ন্যাসীবৃন্দ ও রামকৃষ্ণ মিশনের গৃহস্থরা এই উৎসব পালন করেন। বিশ্বব্যাপী বেদান্ত সোসাইটিগুলিতেও এই উৎসব পালিত হয়।
১৮৮৬ সালের ১ জানুয়ারি এই উৎসব শুরু হয়েছিল। এই দিন রামকৃষ্ণ পরমহংস তাঁর অনুগামীদের কাছে নিজেকে ঈশ্বরের অবতার বলে ঘোষণা করেছিলেন। বিভিন্ন জায়গায় এই উৎসব পালিত হলেও কাশীপুর উদ্যানবাটীতে (বর্তমানে রামকৃষ্ণ মঠ ও মিশনের একটি শাখাকেন্দ্র) এই উৎসব মহাসমারোহে পালিত হয়। এখানেই রামকৃষ্ণ পরমহংস জীবনের শেষদিনগুলি অতিবাহিত করেছিলেন। রামকৃষ্ণ পরমহংসের অনুগামীরা এই উৎসবকে "ঠাকুরের বিশেষ উৎসব"গুলির অন্যতম উৎসব হিসেবে গণ্য করেন।
দক্ষিণেশ্বর কালীবাড়িতেও এই উৎসব মহাসমারোহে পালিত হয়। সারা দেশ থেকে রামকৃষ্ণ-অনুগামী তীর্থযাত্রীরা এই দিন দক্ষিণেশ্বর কালীবাড়িতে পূজা দিতে আসেন। ২০১০ সালের ১ জানুয়ারি পূর্ব রেল দক্ষিণেশ্বরের তীর্থযাত্রীদের জন্য দুটি বিশেষ ট্রেনের ব্যবস্থা করেছিল। এই উপলক্ষে দরিদ্রদের দাতব্য চিকিৎসা ও কম্বল বিতরণের আয়োজন করা হয়।
উৎস
১৮৮৬ সালের ১ জানুয়ারি প্রথম কল্পতরু উৎসবের দিনটি রামকৃষ্ণ পরমহংস ও তাঁর অনুগামীদের জীবনে ছিল এক “অভূতপূর্ব তাৎপর্যপূর্ণ ঘটনা।” রামকৃষ্ণ পরমহংস সেই সময় দুরারোগ্য গলার ক্যান্সারে আক্রান্ত হয়েছিলেন এবং তাঁর শারীরিক অবস্থারও যথেষ্ট অবনতি ঘটেছিল। উত্তর কলকাতার কাশীপুর অঞ্চলের একটি বাগানবাড়িতে চিকিৎসার সুবিধার জন্য তাঁকে নিয়ে আসা হয়েছিল। ১ জানুয়ারি একটু সুস্থ বোধ করায় তিনি বাগানে হাঁটতে বেরিয়েছিলেন। সেখানে তিনি তাঁর অনুগামী নাট্যকার গিরিশচন্দ্র ঘোষকে জিজ্ঞাসা করেন, “তোমার কী মনে হয়, আমি কে?”  গিরিশচন্দ্র বলেন, তিনি বিশ্বাস করেন যে রামকৃষ্ণ পরমহংস “মানবকল্যাণের জন্য মর্ত্যে অবতীর্ণ ঈশ্বরের অবতার।”  রামকৃষ্ণ পরমহংস বলে, “আমি আর কী বলব? তোমাদের চৈতন্য হোক।” এরপর তিনি সমাধিস্থ হয়ে তাঁর প্রত্যেক শিষ্যকে স্পর্শ করেন। রামকৃষ্ণ-অনুগামীদের মতে, তাঁর স্পর্শে সেদিন প্রত্যেকের অদ্ভুত কিছু আধ্যাত্মিক অনুভূতি হয়েছিল।
রামকৃষ্ণ পরমহংসের অন্যতম শিষ্য রামচন্দ্র দত্ত ব্যাখ্যা করে বলেছিলেন, সেই দিন রামকৃষ্ণ পরমহংস হিন্দু পুরাণে বর্ণিত কল্পতরুতে পরিণত হয়েছিলেন। তিনিই এই দিনটিকে কল্পতরু দিবস নাম দিয়েছিলেন, যা পরে কল্পতরু উৎসব নামে পরিণত হয়েছিল। উল্লেখ্য, এই দিন রামকৃষ্ণ পরমহংসের গৃহস্থ শিষ্যরাই তাঁর কাছে উপস্থিত ছিলেন। তাঁর সন্ন্যাসী শিষ্যেরা সেই দিন তাঁর কাছে ছিলেন না।
ওম শান্তি ওম
ওম শান্তি ওম (ओम शान्ति ओम, Om Shanti Om) একটি ২০০৭ সালের ভারতীয় হিন্দি ভাষার মসলা চলচ্চিত্র। ছবিটির রচয়িতা এবং পরিচালক নৃত্য পরিচালনা করেছেন ভারতের খ্যাতিমান নারী পরিচালক ফারাহ খান। ছবিতে প্রধান দুটি চরিত্রে অভিনয় করেছেন শাহরুখ খান ও দীপিকা পাড়ুকোন, এবং কয়েকটি গুরুত্বপূর্ণ চরিত্রে আছেন কিরণ খের, শ্রেয়াস তালপাদী, অর্জুন রামপাল ও যুভিকা চৌধুরী। এছাড়াও ছবিতে উপস্থিত করা হয় বলিউডের নামিদামি প্রায় ৪২-জন তারকাকে।
মাইটোফেজি
thumb|Fotografía de [[microscopio electrónico de transmisión|microscopía electrónica de transmisión de células renales de ratón que muestra una mitocondria en el interior de una vesícula autofágica.]] মাইটোফেজি হলো অটোফেজি বা আত্মভক্ষণের ফলে সংগঠিত মাইটোকন্ড্রিয়ার নৈর্বচনিক অবনতি বা ক্ষয়। প্রায় শতাধিক বৎসর পূর্বে বিজ্ঞানী লুইস সর্বপ্রথম মাইটোফেজির প্রক্রিয়া আবিষ্কার করেন । জীববিজ্ঞানে মাইটোফেজি শব্দটি সর্বপ্রথম ব্যবহৃত হয় ১৯৯৮ সালে।
রানি কি বাব
রানি কি বাব (રાણકી વાવ, ) ভারতের গুজরাত রাজ্যের পাটান শহরে অবস্থিত এক বাওড়ি। এটি চালুক্য রাজা প্রথম ভীমের স্ত্রী উদয়মতী নির্মাণ করেছিলেন। দীর্ঘদিন ধরে এতে পলিকণা জমে ছিল এবং ১৯৪০-এর দশকে ভারতীয় পুরাতত্ত্ব সর্বেক্ষণ একে পুনরায় আবিষ্কৃত করেছিল এবং ১৯৮০-এর দশকে এর পুনরুদ্ধার সম্পন্ন করেছিল। ২০১৪ সালে একে ভারতের এক ইউনেস্কো বিশ্ব ঐতিহ্যবাহী স্থান হিসেবে ঘোষণা করা হয়েছিল।
চিত্রণ
থাম্ব|ভারতীয় ১০০ টাকার নোটের উল্টোদিকে রানি কি বাব জুলাই ২০১৮ থেকে মহাত্মা গান্ধী নিউ সিরিজের ১০০ টাকার নোটের উল্টোদিকে রানি কি বাব চিত্রিত আছে।
পিটার ভাগে
থাম্ব|421x421পিক্সেল|গুল্ডবার্গ ও ভাগে পিটার ভাগে (২৯ জুন ১৮৩৩ – ১৩ জানুয়ারি ১৯০০) একজন নরওয়েজীয় রসায়নবিদ ও অধ্যাপক ছিলেন। তিনি ক্রিস্টিয়ানিয়া বিশ্ববিদ্যালয়ের রসায়নের অধ্যাপক ছিলেন। তার শ্যালক ক্যাটো ম্যাক্সিমিলিয়ান গুল্ডবার্গের সাথে তিনি ১৮৬৪ সালে ও ১৮৭৯ সালের মধ্যে ভরসূত্র ক্রিয়া আবিষ্কার করেন। তাছাড়া তিনি এ সূত্রের বিকাশ করেছিলেন।
জীবনী
তিনি নরওয়ের ভেস্ট-আগডারের হিদ্রা দ্বীপে বেড়ে ওঠেন। তিনি পেডারসেন ভাগে (১৭৯৬– ১৮৭২) এবং রেজাইন লভিস ওয়াথনের (১৮০২–৭২) পুত্র ছিলেন। তিনি বার্গেন ক্যাথেড্রাল স্কুলে পড়াশোনা করেছিলেন এবং অ্যাডলফ স্ট্রেকারের অধীনে ক্রিস্টিয়ানিয়া বিশ্ববিদ্যালয়ে (বর্তমানে অসলো বিশ্ববিদ্যালয়) রসায়ন এবং খনিজবিদ্যা অধ্যয়ন করেছিলেন। ১৮৫৮ সালে তিনি অম্লীয় এসিড রেডিক্যাল তত্ত্ব বিকাশের জন্য ক্রাউন প্রিন্সের স্বর্ণপদক ( ক্রোনপ্রিন্সেস গলমেডালজে ) পেয়েছিলেন । পরবর্তীকালে তিনি ফ্রান্স এবং জার্মানি ভ্রমণ করেছিলেন। প্রায় দুই বছর হাইডেলবার্গে রবার্ট বুনসেনের সাথে সময় কাটানো সহ পড়াশোনা করেছিলেন।
ব্যক্তিগত জীবন
তার দু'বার বিয়ে হয়েছিল। ১৮৬২ সালে, তিনি হান্স রিদারভোল্ড (১৭৯৫-১৮৭৬) এবং অ্যান মেরি বুল (১৮০৪-৭০) এর কন্যা জোহান ক্রিশ্চিয়ান ট্যান্ডবার্গ রিদারভোল্ডকে (১৮৩৮- ১৮৬৯) বিয়ে করেছিলেন। প্রথম স্ত্রীর মৃত্যুর পরে, তিনি ১৮৭০ সালে কাতো গুলডবার্গের বোন ম্যাথিল্ড সোফি গুল্ডবার্গের (১৮৪৫-১৯০৭) সাথে বিবাহবন্ধনে আবদ্ধ হন।
ভ্লাদিভোস্টক
ভ্লাদিভোস্টক (Владивосто́к) হল রাশিয়ার প্রিমারস্কি ক্রাই অঞ্চলের বৃহত্তম শহর এবং প্রশাসনিক কেন্দ্র। এই শহরটি জাপান সাগরের গোল্ডেন হর্ন উপসাগরের চারপাশের ৩৩১.১৬ বর্গকিলোমিটার (১২৭.৮৬ বর্গ মাইল) এলাকা জুড়ে বিস্তৃত যেখানে ২০২১ সালের হিসাবে ৬০০,৮৭১ জন অধিবাসীর বসবাস। রাশিয়ার দূর প্রাচ্যের শহরগুলোর মধ্যে খাবারভস্কের পর ভ্লাদিভোস্টক আয়তনে দ্বিতীয় বৃহত্তম।
নামকরণ ও উত্স
ভ্লাদিভোস্টক অর্থ 'প্রাচ্যের প্রভু' বা 'প্রাচ্যের শাসক'। নামটি স্লাভিক শব্দ владь (vlad, 'শাসন করতে') এবং রুশ শব্দ восток (vostok, 'east') থেকে উদ্ভূত; ভ্লাদিমির (নাম)-এর ব্যুৎপত্তির সাথে এটি সম্পর্কিত। রুশ কথ্য ভাষায় শহর উল্লেখ করার জন্য সম্ভবতঃ ভ্লাদিক (রুশ: Владик) শব্দের সংক্ষিপ্ত রূপ ব্যবহার করা হয়ে থাকে।
চ্যালেঞ্জ (২০০৯-এর চলচ্চিত্র)
চ্যালেঞ্জ ২০০৯ সালে মুক্তিপ্রাপ্ত রাজ চক্রবর্তী পরিচালিত একটি বাংলা চলচ্চিত্র। এই চলচ্চিত্রে মুখ্য ভূমিকায় আছেন দেব এবং শুভশ্রী গাঙ্গুলী। এই ছবির কিছু দৃশ্যের জন্য দুবাইয়ে শ্যুটিং করা হয়েছে। এছাড়া অস্ট্রেলিয়া এবং নিউজিল্যান্ডেও শ্যুটিং করা হয়েছে। চলচ্চিত্রটি ২০০৫ সালের বানি চলচ্চিত্রের পুনঃনির্মান।
কাহিনি
এটি একটি অ্যাকশন-কমেডি চলচ্চিত্র। পূজার (শুভশ্রী গাঙ্গুলী) বাবা অগ্নিদেব (রজতাভ দত্ত) মেয়ের জন্য সবই করতে পারেন। কলেজে কোন ছেলে মেয়ের দিকে তাকালে তিনি সেই ছেলের চোখ তুলে নেন। পূজা তার বাবাকে খুব ভালবাসে কিন্তু এও চায়, কেউ যেন তার বাবাকে এসে চ্যালেঞ্জ করে। একদিন কলেজে আবির (দেব) আসে। সে পূজারর দিকে তাকায় এবং তাকে মারতে আসলে পূজার দেহরক্ষীদের অনেক মারধোর করে। ধীরে ধীরে তারা একে অপরকে ভালবেসে ফেলে।
অগ্নিদেব মেয়েকে বাঁচাতে আবিরকেও সুযোগ পেয়ে মারধোর করে। কিন্তু আবির আবারও ফিরে আসে। শেষে পূজাকে সে তার শ্বশুরবাড়িতে পাঠিয়ে দেয়। অগ্নিদেব-এর শ্বশুর অত্যন্ত কঠোর মানুষ। কিন্তু শেষে সেও আবিরকে মেনে নেয়। আবির ও পূজার বিয়ে হয়। শেষদৃশ্যে দেখা যায় তাদের একটি ছেলে হয়, যার সাথে অগ্নিদেব খেলা করছে।
খজল জেলা
খজল জেলা উত্তর পূর্ব ভারতে অবস্থিত মিজোরাম রাজ্যের ১১ টি জেলার একটি জেলা। এই জেলাটি ২০১৯ খ্রিস্টাব্দের ৩রা জুন তারিখে চাম্ফাই জেলার পশ্চিম দিকের অংশ থেকে গঠিত। জেলাটির জেলাসদর খজলে অবস্থিত।
বিভাগ ও জনমিতি
এই জেলাটিতে চারটি বিধানসভা কেন্দ্র রয়েছে, সেগুলি হল যথাক্রমে: চাম্ফাই উত্তর, হ্রাংতুর্জো, লেংতেং‌ এবং তুইচাং। জেলাটিতে মোট ২৮ টি জনবসতিপূর্ণ শহর এবং গ্রাম রয়েছে। খজল শহরেই প্রায় তিন হাজার পরিবার বাস করেন। এবং এই শহরের মোট জনসংখ্যা প্রায় ১৪,০০০ জন। সমগ্র খজল জেলাটিতে মোট ৭,৩৭২টি পরিবার রয়েছে, এবং এর জনসংখ্যা ৩৬,৩৮১ জন।
আবহাওয়া
খজল জেলার আবহাওয়া শীতল নাতিশীতোষ্ণ প্রকৃতির। শীতকালে জেলাটির বিভিন্ন জায়গার উষ্ণতা ০°সেন্টিগ্রেড থেকে ২০° সেন্টিগ্রেডের মধ্যে হেরফের করে। আবার গ্রীষ্মকালে উষ্ণতা ১৫°সেন্টিগ্রেড থেকে ৩০° সেন্টিগ্রেডের মধ্যে হেরফের করে।
পরিবহন
খজল থেকে রাজধানী আইজল অবধি সড়ক দূরত্ব প্রায় ১৫২ কিলোমিটার। খজল শহরটি পবন হংস মারফত আকাশ পথে হেলিকপ্টার দ্বারা এবং সড়ক পথে প্রাত্যহিক বাস এবং অন্যান্য যাত্রীবাহী যান দ্বারা রাজধানী শহরের সাথে যুক্ত।
তিনডোরা নোঙর
তিনডোরা নোঙর বা ছোট-দাঁত ভোঁদর বা ক্ষুদ্রদন্তী গন্ধগোকুল (Small-toothed Palm Civet) (বৈজ্ঞানিক নাম:Arctogalidia trivirgata) হচ্ছে ভিভেরিডি পরিবারের Arctogalidia গণের আকারে সবচেয়ে ছোট গন্ধগোকুল জাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বর্ণনা
তিনডোরা নোঙর আকারে আকারে সবচেয়ে ছোট গন্ধগোকুল জাতীয় প্রাণী। এদের দেহে দাগ থাকলেও খুব কমসংখ্যক দাগ স্পষ্ট। মাথাসহ দেহের তুলনায় লেজ বেশ দীর্ঘ। এই প্রজাতির গন্ধগোকুলের মাথাসহ দেহের দৈর্ঘ্য ৫৩ সেমি, লেজ ৬৬ সেমি। এদের ওজনে তারতম্য থাকে এবং ওজন প্রায় ২-২.৭ কেজি হয়ে থাকে।
বিস্তৃতি
তিনডোরা নোঙর বাংলাদেশ ছাড়াও ভারত, মায়ানমার, থাইল্যান্ড, ও ইন্দোনেশিয়ায় পাওয়া যায়।
এদিনসন কাভানি
এদিনসন রোবের্তো কাভানি গোমেস (Edinson Cavani, ; জন্ম: ১৪ ফেব্রুয়ারি ১৯৮৭; এদিনসন কাভানি নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব ভালেনসিয়া এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০০০–০১ মৌসুমে, উরুগুয়েয়ীয় ফুটবল ক্লাব দানুবিওর যুব পর্যায়ের হয়ে খেলার মাধ্যমে কাভানি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৫–০৬ মৌসুমে, উরুগুয়েয়ীয় ক্লাব দানুবিওর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি দুই মৌসুম অতিবাহিত করেছেন; দানুবিওর হয়ে তিনি ২৫ ম্যাচে ৯টি গোল করেছেন। অতঃপর ২০০৬–০৭ মৌসুমে তিনি প্রায় ৫ মিলিয়ন ইউরোর বিনিময়ে ইতালীয় ক্লাব পালেরমোয় যোগদান করেছেন। অতঃপর এক মৌসুমের জন্য নাপোলির হয়ে ধারে খেলার পর ২০১০–১১ মৌসুমে ১২ মিলিয়ন ইউরোর বিনিময়ে স্থায়ীভাবে যোগদান করেছেন, যেখানে তিনি ভালতের মাজ্জাররির অধীনে ২০১১–১২ কোপ্পা ইতালিয়ার শিরোপা জয়লাভ করেছেন। নাপোলিতে তিন মৌসুম অতিবাহিত করার পর প্রায় ৬৫ মিলিয়ন ইউরোর বিনিময়ে ফরাসি ক্লাব পারি সাঁ-জেরমাঁর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৩০১ ম্যাচে ২০০টি গোল করার পাশাপাশি টানা ৬টি লিগ শিরোপা জয়লাভ করেছেন। ২০২০–২১ মৌসুমে, তিনি বিনামূল্যে পারি সাঁ-জেরমাঁ হতে ইংরেজ ক্লাব ম্যানচেস্টার ইউনাইটেডে যোগদান করেছেন।
২০০৬ সালে, কাভানি উরুগুয়ে অনূর্ধ্ব-২০ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। উরুগুয়ের বয়সভিত্তিক দলের হয়ে খেলার পর, তিনি ২০০৮ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ১২৩ ম্যাচে ৫৩টি গোল করেছেন। তিনি উরুগুয়ের হয়ে এপর্যন্ত ৩টি ফিফা বিশ্বকাপ (২০১০, ২০১৪ এবং ২০১৮) এবং ৫টি কোপা আমেরিকায় (২০১১, ২০১৫, ২০১৬, ২০১৯ এবং ২০২১) অংশগ্রহণ করেছেন, যার মধ্যে ২০২১ সালে ওস্কার তাবারেসের অধীনে কোপা আমেরিকার শিরোপা জয়লাভ করেছেন।
ব্যক্তিগতভাবে, কাভানি বেশ কিছু পুরস্কার জয়লাভ করেছেন, যার মধ্যে ২০০৭ দক্ষিণ আমেরিকান যুব চ্যাম্পিয়নশিপের শীর্ষ গোলদাতার পুরস্কার, ২০১১–১২ কোপ্পা ইতালিয়ার শীর্ষ গোলদাতার পুরস্কার এবং টানা দুই মৌসুমে লিগ ১-এর শীর্ষ গোলদাতার পুরস্কার অন্যতম। দলগতভাবে, কাভানি এপর্যন্ত ২৪টি শিরোপা জয়লাভ করেছেন, যার মধ্যে ১টি দানুবিওর হয়ে, ১টি নাপোলির হয়ে, ২১টি পারি সাঁ-জেরমাঁর হয়ে এবং ১টি উরুগুয়ের হয়ে জয়লাভ করেছেন।
প্রারম্ভিক জীবন
এদিনসন রোবের্তো কাভানি গোমেস ১৯৮৭ সালের ১৪ই ফেব্রুয়ারি তারিখে উরুগুয়ের সালতোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০০৮ সালের ৬ই ফেব্রুয়ারি তারিখে, মাত্র ২০ বছর ১১ মাস ২৩ দিন বয়সে, ডান পায়ে ফুটবল খেলায় পারদর্শী কাভানি কলম্বিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে উরুগুয়ের হয়ে অভিষেক করেছেন। উক্ত ম্যাচের ৭৫তম মিনিটে আক্রমণভাগের খেলোয়াড় দিয়েগো ফোরলানের বদলি খেলোয়াড় হিসেবে তিনি মাঠে প্রবেশ করেন। অভিষেক ম্যাচেই তিনি উরুগুয়ের জার্সি গায়ে প্রথম গোলটি করেছেন; ম্যাচের ৭৮তম মিনিটে উরুগুয়ের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ম্যাচটি ২–২ গোলে ড্র হয়েছিল। উরুগুয়ের হয়ে অভিষেকের বছরে কাভানি সর্বমোট ৪ ম্যাচে ১টি গোল করেছেন। অন্যদিকে, অভিষেকের ২ বছর পর, ২০১০ সালের ৮ই অক্টোবর তারিখে, ইন্দোনেশিয়ার বিরুদ্ধে ম্যাচে আন্তর্জাতিক ফুটবলে তার প্রথম হ্যাট্রিকটি করেন; তিনি উক্ত ম্যাচে উরুগুয়ের প্রথম, ষষ্ঠ এবং সপ্তম গোল করেছেন।  ২০১৭ সালের ১০ই নভেম্বর তারিখে, তিনি পোল্যান্ডের বিরুদ্ধে অনুষ্ঠিত ম্যাচে উরুগুয়ের হয়ে প্রথমবারের মতো অধিনায়কের দায়িত্ব পালন করেন, ম্যাচটি ০–০ গোলে ড্র হয়েছিল।
কাভানি দক্ষিণ আফ্রিকায় অনুষ্ঠিত ২০১০ ফিফা বিশ্বকাপের জন্য ওস্কার তাবারেসের অধীনে ঘোষিত উরুগুয়ে দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১০ সালের ১৬ই জুন তারিখে, তিনি দক্ষিণ আফ্রিকার বিরুদ্ধে গ্রুপ পর্বে নিজেদের দ্বিতীয় ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।  ১০ই জুলাই তারিখে, জার্মানির বিরুদ্ধে তৃতীয় স্থান নির্ধারণী ম্যাচে তিনি ফিফা বিশ্বকাপে তার প্রথম গোলটি করেছেন।   উক্ত বিশ্বকাপে তিনি ৬ ম্যাচে ১টি গোল করার পাশাপাশি চতুর্থ স্থান অধিকার করেছেন। অতঃপর কাভানি ২০১৪ ফিফা বিশ্বকাপের জন্য প্রকাশিত উরুগুয়ের ২৩ সদস্যের চূড়ান্ত দলে অন্তর্ভুক্ত হয়েছিলেন।  পরবর্তীকালে, তিনি ওস্কার তাবারেসের অধীনে ২০১৮ ফিফা বিশ্বকাপে উরুগুয়ের চূড়ান্ত দলে স্থান পান,  এই আসরের কোয়ার্টার-ফাইনালে ফ্রান্সের কাছে ২–০ গোলের ব্যবধানে পরাজিত হয়ে আসর হতে বিদায় নিয়েছিল। এই আসরে তিনি ৪ ম্যাচে ৩টি গোল করেছেন।
আন্তর্জাতিক
250px|থাম্ব|ডান|২০১৭ সালে [[অস্ট্রিয়া জাতীয় ফুটবল দল|অস্ট্রিয়ার বিরুদ্ধে খেলছেন কাভানি]]
মোহাম্মদ তবারক উল্লাহ
মোহাম্মদ তবারক উল্লাহ (জন্ম: ২ জানুয়ারি, ১৯২৭ - মৃত্যু: ২৭ নভেম্বর, ২০০৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোহাম্মদ তবারকউল্লাহর জন্ম চাঁদপুর জেলার  মতলব উপজেলার এখলাসপুর গ্রামে। তার বাবার নাম মো. বসরত আলী মাস্টার এবং মায়ের নাম রাবেয়া বেগম। তার স্ত্রীর নাম আলফাতুন নেছা। তার তিন ছেলে ও পাঁচ মেয়ে।
কর্মজীবন
ইপিআরে চাকরি করতেন মো. তবারক উল্লাহ । ১৯৭১ সালে কর্মরত ছিলেন যশোর ইপিআর সেক্টরের অধীন কালীগঞ্জে। তিনি ছিলেন একটি কোম্পানির অধিনায়ক । মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে ভারতে যান। পরে ৮ নম্বর সেক্টরের হাকিমপুর সাবসেক্টরে যুদ্ধ করেন।
মুক্তিযুদ্ধে ভূমিকা
১৯৭১ সালের সেপ্টেম্বর মাসে সাতক্ষীরা জেলার  কলারোয়া উপজেলার অন্তর্গত বালিয়াডাঙ্গায় মুক্তিযুদ্ধ চলাকালে সেপ্টেম্বরের মাঝামাঝি মুক্তিবাহিনীর একটি দল  ভারত থেকে এসে নিজেদের শিবির স্থাপন করে। এই দলের সহ-দলনেতা ছিলেন মোহাম্মদ তবারক উল্লাহ। তারা বালিয়াডাঙ্গায় অবস্থান করে আশপাশের পাকিস্তান সেনাবাহিনীর অবস্থানে আক্রমণ চালান। বালিয়াডাঙ্গার অদূরে হঠাৎগঞ্জে ছিল পাকিস্তান সেনাবাহিনীর প্রতিরক্ষা অবস্থান। সেখানে প্রতিরক্ষায় ছিল বালুচ রেজিমেন্টের একটি কোম্পানি। মুক্তিবাহিনীর ক্রমাগত গেরিলা আক্রমণে পাকিস্তান সেনাবাহিনী দিশেহারা হয়ে যায়। ১৭ সেপ্টেম্বর পাকিস্তান সেনাবাহিনী আর্টিলারির সহায়তা নিয়ে মুক্তিবাহিনীর বালিয়াডাঙ্গার অবস্থানে পাল্টা আক্রমণ করে। মোহাম্মদ সফিক উল্লাহ ও মো. তবারক উল্লাহর নেতৃত্বে মুক্তিযোদ্ধারা পাকিস্তানি আক্রমণ মোকাবিলা করতে থাকেন। কিন্তু পাকিস্তান সেনাবাহিনী ওই এলাকা থেকে মুক্তিযোদ্ধাদের উচ্ছেদ করার জন্য গোলাবর্ষণ করতে থাকে। প্রচণ্ড গোলাবর্ষণের মধ্যেও মুক্তিযোদ্ধারা অবস্থান ধরে রাখেন। ১৮ সেপ্টেম্বর মোহাম্মদ তবারক উল্লাহর অধিনায়ক আহত হলে সাময়িক সময়ের জন্য যুদ্ধের নেতৃত্ব এসে পড়ে তার ওপর। যুদ্ধ চলতে থাকে। পরে অধিনায়ক হিসেবে যোগ দেন মাহাবুব উদ্দীন আহমেদ (বীর বিক্রম)। তিনিও এ যুদ্ধে আহত হন। দুজন অধিনায়ক আহত হওয়ায় মুক্তিযোদ্ধারা কিছুটা বিচলিত হয়ে পড়ায় ফায়ার পাওয়ার কিছুটা কমে যায়। এ সুযোগে পাকিস্তান সেনাবাহিনী আক্রমণের তীব্রতা বাড়িয়ে দেয়। সহযোদ্ধাদের নিয়ে সাহসিকতার সঙ্গে যুদ্ধ করেও শেষ পর্যন্ত ব্যর্থ হন মো. তবারক উল্লাহ। প্রায় ৩৪ জন মুক্তিযোদ্ধা পাকিস্তান সেনাবাহিনীর আক্রমণে শহীদ হন। অনেকে আহত হন। আহতদের বেশির ভাগ পাকিস্তান সেনাবাহিনীর হাতে ধরা পড়েন। একপর্যায়ে তবারক উল্লাহ একা হয়ে যান। তখন তিনি একাই যুদ্ধ করেন। পাকিস্তানি সেনারা তার অজান্তে তাকে ঘিরে ফেলে। পরে আহত অবস্থায় তাকে পাকিস্তানি সেনারা আটক করে। আটক তবারক উল্লাহকে পাকিস্তানিরা ব্যাপক নির্যাতন করার পর জেলে পাঠায়। ১৬ ডিসেম্বর তিনি মুক্তি পান।
সৃজনী বিদ্যানিকেতন স্কুল এন্ড কলেজ
সৃজনী বিদ্যানিকেতন স্কুল এন্ড কলেজ বাংলাদেশের বরিশাল বিভাগের পটুয়াখালী জেলার দুমকি উপজেলার একটি স্বনামধন্য শিক্ষা প্রতিষ্ঠান। এই শিক্ষা প্রতিষ্ঠানটি পটুয়াখালী বিজ্ঞান ও প্রযুক্তি বিশ্ববিদ্যালয়(পবিপ্রবি) অধিভুক্ত একটি উচ্চ মাধ্যমিক বিদ্যালয়। এ শিক্ষাপ্রতিষ্ঠানটি ১৯৯৩ সালের ০১লা ফেব্রুয়ারী প্রতিষ্ঠা করা হয়। এ শিক্ষাপ্রতিষ্ঠানটির প্রতিষ্ঠাতা ও পরিচালক হলেন পটুয়াখালী বিজ্ঞান ও প্রযুক্তি বিশ্ববিদ্যালয়ের(পবিপ্রবি) আইন ও ভূমি অনুষদের সাবেক ডিন আ.ক.ম মোস্তফা জামান।
ইতিহাস
১৯৯৩ সালের ০১লা ফেব্রুয়ারী তৎকালীন পটুয়াখালী কৃষি কলেজের শিক্ষক (বাংলাদেশ কৃষি বিশ্ববিদ্যালয়, ময়মনসিংহের অধিভুক্ত) প্রফেসর আ.ক.ম মোস্তফা জামানের নেতৃত্বে একদল মহৎ,শিক্ষানুরাগী ও হৈতষী শিক্ষক-কর্মকর্তা এ অঞ্চলের শিক্ষার সার্বিক মানোন্নয়ন,শিক্ষিত ও দক্ষ মানবসম্পদ তৈরি এবং বিজ্ঞাননির্ভর শিক্ষাদানের লক্ষ্যে প্রতিষ্ঠা করেন সৃজনী বিদ্যানিকেতন। শুরুতে শিশু শ্রেণী থেকে  মাধ্যমিক স্তর পর্যন্ত পাঠদান করানো হলেও, পরবর্তীতে ২০১৪ সালে উচ্চ মাধ্যমিক স্তরে রূপান্তরিত করা হয়। উচ্চ মাধ্যমিক স্তরে শুরুতে বিজ্ঞান বিভাগে পাঠদান করানো হয়। এবং  ২০১৬-২০১৭ শিক্ষাবর্ষ থেকে বাণিজ্য বিভাগে পাঠদান শুরু হয়। প্রতিষ্ঠানটি সরাসরি পটুয়াখালী বিজ্ঞান ও প্রযুক্তি বিশ্ববিদ্যালয়ের(পবিপ্রবি) পৃষ্ঠপোষকতায় পরিচালিত হয়। ২০২১ সাল থেকে পটুয়াখালী বিজ্ঞান ও প্রযুক্তি বিশ্ববিদ্যালয়ের হেলথ এন্ড হাইজিন ডিপার্টমেন্টের চেয়ারম্যান অধ্যাপক লিটন চন্দ্র সেন সৃজনী বিদ্যানিকেতন স্কুল এন্ড কলেজের অধ্যক্ষ হিসেবে দায়িত্ব পালন করছেন।
চিত্রশালা
থাম্ব|বার্ষিক ক্রিয়া উৎসব থাম্ব|১৩ ই মার্চ ২০২২ এ অনুষ্ঠিত সৃজনীয়ান নাইটস থাম্ব|কোর্স সমাপনী সনদ বিতরণ ও বার্ষিক পুরুষ্কার বিতরণী অনুষ্ঠান। (আর্কাইভ থেকে) থাম্ব|প্রত্যাহিক সমাবেশ (আর্কাইভ থেকে)
পালেরচর ইউনিয়ন
পালেরচর ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন। সবচেয়ে অবহেলিত একটি এলাকা।
অবস্থান ও সীমানা
পালেরচর জাজিরা উপজেলার উত্তর প্রান্তের একটি ইউনিয়ন যার উত্তর প্রান্তে পদ্মা নদী, দক্ষিণ ও পূর্বে বড়কান্দি এবং পশ্চিমে পূর্ব নাওডোবা ইউনিয়ন।
ইতিহাস
এটা ছিলো একসময় পদ্মার চরাঞ্জল এলাকা। মধ্যযুগে এখানে পাল বংশের মানুষের বসবাস ছিলো। সেই অনুযায়ী এই ইউনিয়নের নাম পালেরচর নামকরণ করা হয়।
আয়তন ও জনসংখ্যা
পালেরচর ইউনিয়নের আয়তন পদ্মার চরাঞ্চল ছাড়া প্রায় ১৮ বর্গকিমি। প্রায় ১২০০০ লোকের বসবাস পালেরচর ইউনিয়নে। জনঘনত্ব ৬৬৬ জন প্রতি বর্গকিলোমিটার।
শিক্ষার হার ও শিক্ষা প্রতিষ্ঠান
শিক্ষার হার :৪০%
একটি হাইস্কুল যা আব্দুল গনি উচ্চ বিদ্যালয় ১০ টি প্রাইমারি স্কুল ৩ টি কওমিয়া ও ৩ টি মহিলা মাদ্রাসা আছে এই এলাকার যুব ছেলেরা কাজের সাথে জড়িত তাই শিক্ষার মান তেমন ভালো না।
দর্শনীয় স্থান
কাথুরিয়া নদীর পাড়। কালাই পাগল এর মাজার।
বানজার
বানজার (Banjar) ভারতের হিমাচল প্রদেশ রাজ্যের কুল্লু জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৬২ মিটার (৬৪৩৬ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে বানজার শহরের জনসংখ্যা হল ১২৬২ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৯% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে বানজার এর সাক্ষরতার হার বেশি।
এই শহরের জনসংখ্যার ৮% হল ৬ বছর বা তার কম বয়সী।
স্বর্গ (হিন্দু দর্শন)
স্বর্গ (स्वर्गं,  স্‌ৱার্গাম্, ,, 스바르가, స్వర్గలోకం, Сварга, سورگ, )  বা ইন্দ্রলোক বা স্বর্গলোক হিন্দুধর্মে  দেবতাদের স্বর্গীয় আবাস। স্বর্গ হল হিন্দু সৃষ্টিতত্ত্বের সাতটি উচ্চতর লোকের মধ্যে একটি। দেবতা ইন্দ্র হলেন স্বর্গের রাজা।
হিন্দুধর্মীয় স্বর্গকে প্রায়শই স্বর্গ হিসেবে অনুবাদ করা হয়,   যদিও এটিকে ইব্রাহিমীয় স্বর্গের সমতুল্য বলে মনে করা হয় না।
বিবরণ
স্বর্গলোক হল মেরু পর্বতের উপরে অবস্থিত স্বর্গীয় জগতের একটি সেট, যেখানে যারা ধর্মগ্রন্থগুলি মেনে চলার মাধ্যমে ধার্মিক জীবনযাপন করেছিল তারা পৃথিবীতে তাদের পরবর্তী জন্মের আগে আনন্দে আনন্দিত হয়েছিল। এটি দেবতাদের বৈদিক স্থপতি ত্বষ্টা কর্তৃক নির্মিত বলে বর্ণনা করা হয়েছে।
দেবগণের রাজা ইন্দ্র হল স্বর্গের শাসক, তার সহধর্মিণী ইন্দ্রাণীর সাথে শাসন করেন। তাঁর আবাসস্থলের প্রাসাদকে বলা হয় বৈজয়ন্ত। এই প্রাসাদটি বিখ্যাত হল, সুধর্ম ধারণ করে, সমস্ত রাজসভার মধ্যে অপ্রতিদ্বন্দ্বী। স্বর্গের রাজধানী হল অমরাবতী, এবং এর প্রবেশদ্বারটি কিংবদন্তি হাতি, ঐরাবত দ্বারা সুরক্ষিত। স্বর্গকে কামধেনু, প্রচুর পরিমাণের গাভী, সেইসাথে পারিজাতের বাড়ি বলে বর্ণনা করা হয়েছে, যে গাছ সমস্ত ইচ্ছা পূরণ করে। কিংবদন্তি কল্পবৃক্ষ গাছটি নন্দনা বাগানের কেন্দ্রে জন্মে, যেটি সমুদ্রমন্থন থেকে বের হওয়ার পর ইন্দ্র সেখানে রোপণ করেছিলেন। অবস্থানের কারণে স্বর্গকে বলা হয় ত্রিদিব, তৃতীয় সর্বোচ্চ স্বর্গ।
হিন্দু পুরাণে, স্বর্গের উপর দেবদের আধিপত্য প্রায়শই তাদের প্রতিদ্বন্দ্বী, অসুরদের সাথে তাদের চিরন্তন যুদ্ধে বিরোধের প্রধান বিষয়। এই কিংবদন্তির সাধারণ বিষয় হল একজন অসুর রাজা, যেমন হিরণ্যকশিপু, নিজের জন্য রাজ্য দখল করে নেওয়া। সংরক্ষণকারী দেবতা, বিষ্ণু, প্রায়ই স্থিতাবস্থা পুনরুদ্ধার করতে হস্তক্ষেপ করেন। তিনি কখনও কখনও অসুর রাজাকে পরাজিত করতে, ইন্দ্র ও দেবতাদের তাদের জায়গায় ফিরিয়ে আনতে নৃসিংহের মতো অবতার গ্রহণ করেন। প্রতিটি প্রলয় (মহান দ্রবীভূত) চলাকালীন, প্রথম তিনটি রাজ্য, ভুলোক, ভুবর্লোক ও স্বর্গলোক ধ্বংস হয়ে যায়। সমসাময়িক হিন্দুধর্মে, স্বর্গকে প্রায়ই নিম্ন স্বর্গের মর্যাদা দেওয়া হয়, যেটি আধ্যাত্মিকভাবে পাশাপাশি অবস্থানগতভাবে বৈকুণ্ঠ ও কৈলাসের নীচে, বিষ্ণু ও শিবের স্বর্গীয় আবাস।
বৈদিক গ্রন্থ
অথর্ববেদের স্তোত্রগুলিতে, স্বর্গকে পিতৃলোক হিসাবে ধারণা করা হয়েছে, সেই দেশ যেখানে কেউ তার প্রয়াত পূর্বপুরুষদের সাথে দেখা করার আশা করে। এটি সেই আবাস যা ত্যাগকারীর জন্য পুরস্কৃত হয়। একজন ব্যক্তি যে ত্যাগ স্বীকার করে তা সরাসরি স্বর্গে যাত্রা করার জন্য বলা হয় এবং ত্যাগকারীর আগমনের জন্য অপেক্ষা করার জন্য সংরক্ষণ করা হয়। একটি স্তোত্র স্বর্গকে এমন রাজ্য হিসাবে বর্ণনা করে যেখানে জল-লিলি এবং পদ্ম, মধুর তীর সহ মাখনের হ্রদ এবং মদ, দুধ, দই এবং জলের মতো অনেক খাবারের সাথে প্রবাহিত স্রোত রয়েছে। অতিথিদের উপহার দেওয়াকেও এমন পথ বলা হয়েছে যা স্বর্গকে সুরক্ষিত করে।
বেদান্ত সূত্র স্বর্গ থেকে ভুলোকে স্থানান্তরের ধারণাটি ব্যাখ্যা করে।এটি নির্দেশ করে যে জীব (জীবনী শক্তি) যেটি ত্যাগ ও দাতব্য কাজ করেছে সে স্বর্গে আরোহণ করে এবং যখন আবাস ছেড়ে পৃথিবীতে ফিরে আসে, তখন এটি বৃষ্টির মেঘ হিসাবে নেমে আসে এবং বৃষ্টির মতো পৃথিবীতে বর্ষিত হয়। যখন মানুষ বৃষ্টি দ্বারা জল করা খাবার গ্রহণ করে, তখন তা তার বীর্যে প্রবেশ করে সহবাসের সময়, পুনর্জন্মের জন্য নারীর মধ্যে প্রবেশ করে। এটি "সম্পাতা" কে সেই ধারণার পরিভাষা হিসাবে বর্ণনা করেছে যা একজনকে স্বর্গে আরোহণের অনুমতি দেয়। এটি আরও বলে যে স্বর্গে যিনি ভাল আচরণ করেছিলেন তিনি একজন ব্রাহ্মণ, ক্ষত্রিয় বা বৈশ্যের জন্ম লাভ করেন এবং অন্যরা নিন্ম জন্মের জন্য নিন্দিত হয়, যেমন অন্যান্য প্রাণী বা বহিষ্কৃত।
মুণ্ডক উপনিষদ নিশ্চিত করে যে স্বর্গ অর্জনের জন্য বৈদিক আচার পালন করা আবশ্যক।
পুরাণ
ভাগবত পুরাণে বলা হয়েছে যে স্বর্গ হল সেই ব্যক্তির জন্য রাজ্য যিনি সঠিক এবং ভুল কাজের মধ্যে বৈষম্য করতে সক্ষম, এবং অন্য লোকেদের ভালবাসেন, তাদের জন্য ভাল কাজের সাথে জড়িত। ভাল, পুণ্যবান ও নিষ্ঠাবানদের আবাস অর্জন করতে সক্ষম বলে বর্ণনা করা হয়েছে। এটাকে পরিতৃপ্তির ক্ষেত্র বলা হয়, যেখানে একজন ব্যক্তি ঐশ্বরিক সঙ্গীত, ঐশ্বরিক সৌন্দর্য এবং ঐশ্বরিক বস্তুর প্রশংসা করতে সক্ষম হয়, যেগুলো যেকোনো মানুষের জন্য যথেষ্ট। এই লোকে থাকার সময়কাল একজনের জমাকৃত পুণ্য দ্বারা নির্ধারিত হয়। আধ্যাত্মিকতার প্রয়োজনীয় স্তরের অভাব থাকলে উচ্চ বুদ্ধিকে আবাসে প্রবেশের জন্য যথেষ্ট বলে মনে করা হয় না।
রামায়ণ
রামায়ণে পুণ্য অর্জন এবং সৎকর্ম সম্পাদনকে স্বর্গ অর্জনের পূর্বশর্ত বলা হয়েছে।
মহাকাব্যটি রাজা ত্রিশঙ্কুর কিংবদন্তি বর্ণনা করে, যাকে ঋষি বিশ্বামিত্র স্বর্গে স্থান দেওয়ার প্রতিশ্রুতি দিয়েছিলেন। ঋষি বশিষ্ঠের নির্দেশের কারণে অন্য ঋষিদের দ্বারা যোগদান না করে, এটি অর্জনের জন্য একান্ত যজ্ঞে নিযুক্ত হন। ঋষির অনুষ্ঠানের শক্তির কারণে রাজা স্বর্গের দরজায় আরোহণ করেন। দেবতারা এই কথা ইন্দ্রকে জানালেন, যিনি ত্রিশঙ্কুকে তার স্বল্প জন্মের কারণে ক্রুদ্ধভাবে আবাস থেকে লাথি মেরেছিলেন এবং তাকে পৃথিবীর দিকে আঘাত করে পাঠিয়েছিলেন। বিশ্বামিত্র তার অবতরণের সময় মাঝপথে তার পতন থামাতে সক্ষম হয়েছিলেন এবং তাই রাজাকে বাতাসে ঝুলিয়ে রাখা হয়েছিল। ত্রিশঙ্কুর বাসস্থানের জন্য ইন্দ্র একটি আপস হিসাবে তার নিজের স্বর্গের নীচে নতুন স্বর্গ তৈরি করতে বেছে নিয়েছিলেন। জবাবে, বিশ্বামিত্র রাজার সাথে নতুন স্বর্গ দখল করার জন্য একটি নতুন ইন্দ্র এবং দেবতাদের সৃষ্টি করেছিলেন। ঋষির ক্ষমতায় ভীত হয়ে, ইন্দ্র ত্যাগ করেন এবং ব্যক্তিগতভাবে ত্রিশঙ্কুকে তার নিজের সোনার বিমানে প্রকৃত স্বর্গে নিয়ে যান।
মহাভারত
মহাকাব্য মহাভারতে, অর্জুনকে ইন্দ্রের সারথি মাতলি দ্বারা স্বর্গে নিয়ে যাওয়া হয়। ভ্রমণের সময়, তিনি হাজার হাজার উড়ন্ত আকাশী গাড়ি, বিমানের সাক্ষী হন। তিনি দেখেন যে এই রাজ্যে আলো দেওয়ার জন্য সূর্য বা চাঁদ নেই, কারণ এটি সম্পূর্ণরূপে স্ব-উজ্জ্বল। তিনি স্বর্গের বাসিন্দাদের উল্লেখ করেন: ঋষি, বীর যারা যুদ্ধে মারা গিয়েছিল, যারা কঠোর তপস্যা করেছিল, গন্ধর্ব, গুহ্যক, সেইসাথে অপ্সরা। ইন্দ্রের রাজধানী অমরাবতীতে পৌঁছানো পর্যন্ত তিনি স্বর্গের বিভিন্ন অঞ্চল অতিক্রম করেন।
অমরাবতীতে, অর্জুন অপ্সরাদের প্রিয় আশ্রয়স্থল নন্দন এর বাগান দেখেন। তিনি লক্ষ্য করেন যে সমস্ত ঋতুর পবিত্র গাছ এবং ফুল ফোটে। তিনি বিভিন্ন শ্রেণীর প্রাণীদের দ্বারা প্রশংসা করেন, যেমন অশ্বিন ও মরুতদের মতো দেবতা, রাজকীয় ঋষিরা, যার নেতৃত্বে ছিলেন দিলীপ, এবং উন্নত ব্রাহ্মণ। তিনি সর্বোত্তম গন্ধর্ব, তুম্বুরু-এর সবচেয়ে অপবিত্র সঙ্গীতের সাথে আচরণ করেন এবং মেনকা, রম্ভা ও ঊর্বশীর মতো সবচেয়ে লোভনীয় অপ্সরাদের নৃত্য পর্যবেক্ষণ করেন।
মহাভারত স্বর্গের বিভিন্ন রূপ বা অঞ্চলের অস্তিত্বের পরামর্শ দেয়, প্রতিটি দেবতার নেতৃত্বে থাকে, যেমন সূর্য, কুবের ও বরুণ। ইন্দ্রকে বলা হয়েছে বাসিন্দাদের সমস্ত ইচ্ছা পূরণ করতে। পুরুষ ও নারী সীমাবদ্ধতা ছাড়াই একে অপরের আনন্দ উপভোগ করে এবং লিঙ্গের মধ্যে ঈর্ষার কোন রূপ নেই।
মহাভারতে, নহুষ যুধিষ্ঠিরকে মনে করিয়ে দেন যে দান করা, আনন্দদায়ক কথা বলা, সততা এবং অহিংসা স্বর্গ লাভের অনুমতি দেয়।
ভগবদ্গীতা
ভগবদ্গীতায়, এটি নির্দেশ করা হয়েছে যে স্বর্গ তাদের চিরস্থায়ী গন্তব্য নয় যারা পুণ্য সঞ্চয় করেছিল। "তারা, স্বর্গের সেই প্রশস্ত জগৎ উপভোগ করে, তাদের যোগ্যতা (পুণ্য) নিঃশেষ হয়ে মর্ত্যলোকে প্রবেশ করে; এইভাবে ত্রয়ীধর্ম অনুসরণ করে, বাসনা (বস্তু) কামনা করে, তারা গমন ও প্রত্যাবর্তন অবস্থায় পৌঁছে যায়।"
- ভগবদগীতা, শ্লোক ৯.২১
হেলেন মেরি উইলসন
ড. হেলেন মেরি উইলসন (১৮–৪-১৯৫১) ছিলেন একজন ব্রিটিশ চিকিৎসক এবং সামাজিক বিশুদ্ধতা প্রচারক।
প্রারম্ভিক ও শিক্ষাজীবন
উইলসন নটিংহ্যামশায়ারের ম্যান্সফিল্ডে জন্মগ্রহণ করেছিলেন এবং শৈশবের শুরুর দিকে শেফিল্ডে চলে গিয়েছিলেন। তিনি লন্ডন স্কুল অফ মেডিসিন ফর উইমেনে চিকিৎসাবিদ্যা নিয়ে পড়াশোনা করেছিলেন।
কর্মজীবন
উইলসন নারীদের ভোটাধিকার নিয়ে আগ্রহী ছিলেন, তিনি ১৯০৯-১৯১০ সালে শেফিল্ড নারী-ভোটাধিকার সমিতির সম্মানসূচক সচিব এবং সভাপতি হিসাবেও দায়িত্ব পালন করেছিলেন। ১৯২০ সালে তিনি শেফিল্ডে ম্যাজিস্ট্রেট নিযুক্ত হয়েছিলেন। তিনি ছিলেন এই দায়িত্বপালনকারী শেফিল্ডের প্রথম নারী।
গুন্টার ব্লোবেল
গুন্টার ব্লোবেল (২১ মে ১৯৩৬-১৮ ফেব্রুয়ারি ২০১৮) একজন সাইলেশীয় জার্মান ও আমেরিকান জীববিজ্ঞানী ছিলেন। প্রোটিনের মধ্যে অন্তর্নিহিত সংকেত বিদ্যমান, যেগুলোর মাধ্যমে কোষে তাদের পরিবহন ও স্থানীয়করণ প্রক্রিয়া নিয়ন্ত্রিত হয়। ব্লোবেল এটি আবিষ্কারের জন্য ১৯৯৯ সালে চিকিৎসাবিজ্ঞানে নোবেল পুরস্কারে ভূষিত হন।
জীবনী
ব্লোবেল নিম্ন সিলেশীয় প্রদেশের ভাল্টার্সডর্ফে জন্মগ্রহণ করেন। তখন এটি পূর্ব জার্মানির অংশ ছিল। ১৯৪৫ সালে লাল ফৌজের আগ্রাসন হতে পরিত্রাণ লাভের উদ্দেশ্যে তার পরিবার ভাল্টার্সডর্ফ থেকে পালিয়ে ড্রেসডেন শহরে স্থানান্তরিত হয়। ড্রেসডেনে যখন বোমা নিক্ষেপ করা হয়, তখন আট বছর বয়সী ব্লোবেলের পরিবার শহরের পশ্চিমে  একজন আত্মীয়ের খামারে অবস্থান করছিল। ব্লোবেল জাখসেন প্রদেশের ফ্রেইবুর্গ শহরের এক জিমনেসিয়ামে প্রাথমিক অধ্যয়ন লাভ করেন। তিনি চিকিৎসাবিদ্যা নিয়ে পড়াশোনা করেন এবং টুবিঙ্গেন বিশ্ববিদ্যালয় হতে ১৯৬০ সালে স্নাতক হন।  দুই বছর কাজ করার পর মেডিকেল ইন্টার্নশিপ শেষে তিনি উইসকনসিন অঙ্গরাজ্যের ম্যাডিসন শহরে গমন করেন। তিনি ভ্যান আর পোটারের বিজ্ঞানাগারে যোগ দেন। ১৯৬৭ সালে পিএইচডি ডিগ্রি লাভ করার পর তিনি বিশ্ববিদ্যালয়ে অণুজীববিজ্ঞান বিভাগে অধ্যাপক হিসেবে যোগদান করেন।
ব্লোবেল ১৯৮৬ সালে হাওয়ার্ড হিউজেস চিকিৎসা ইনস্টিটিউটে যোগদান করেন। ১৯৯৯ সালে পেপটাইড সংকেত আবিষ্কারের জন্য চিকিৎসাবিজ্ঞানে নোবেল পুরস্কারে ভূষিত হন। পেপটাইড সংকেতসমূহ প্রোটিন লক্ষ্যকরণ বা প্রোটিন টার্গেটিংয়ের অপরিহার্য অংশ পরিগণিত হয়। এটি কোষগুলোকে সদ্য সংশ্লেষিত প্রোটিন অণুগুলোকে এক প্রকার "ঠিকানা চিহ্ন" বা অ্যাড্রেস ট্যাগ লাগিয়ে  যথাযথ অবস্থানে পৌঁছাতে সহায়তা প্রদান করে।
ব্লোবেল নিউ ইয়র্ক প্রেসবিটেরিয়ান ওয়েলি কর্নেল চিকিৎসা কেন্দ্রে ২০১৮ সালের ১৮ ফেব্রুয়ারি  ম্যানহাটনে শেষনিঃশ্বাস ত্যাগ করেন। মৃত্যুর দিকেই ব্লোবেল কোষ জীববিদ্যাকে আণবিক পর্যায়ে উন্নীত করার স্বীকৃতি লাভ করেন।
মানবকল্যাণ
ড্রেসডেন শহরের পুনর্গঠন প্রচেষ্টায় ব্লোবেল সর্বদাই অবদান রাখেন। ১৯৯৪ সালে ব্লোবেল ফ্রেন্ডস অব ড্রেসডেন ইনকর্পোরেশন প্রতিষ্ঠা করেন। এটি একটি অলাভজনক সংস্থা, যা শহরটির উন্নতিকল্পে কাজ করে। ব্লোবেল ফ্রাউনকার্ক চার্চের পুনর্গঠন (যা ২০০৫ সালে সম্পন্ন হয়) এবং ইহুদি ধর্মােপাসনালয় বা সিনাগগ তৈরিতেও এটি অবদান রাখে।
ব্যক্তিগত জীবন
১৯৪৫ সালে, ব্লোবেলের বোন যে রেলগাড়িতে করে যাতায়াত করছিলেন, সেই যুদ্ধবিমান থেকে রেলগাড়ির উপর আচমকা নিক্ষিপ্ত হয়। যার ফলে তার বোন মারা যান। তার এক ভাই মার্কিন সেনাবাহিনীতে কর্মরত ছিলেন। ব্লোবেল নিউ ইয়র্ক সিটির রকফেলার বিশ্ববিদ্যালয়ে ১৯৬৮ সাল থেকেই কর্মরত ছিলেন। ব্লোবেল ম্যানহাটনের আপার ইস্ট সাইড এলাকায় সহধর্মিণী লরা মায়োগলির সঙ্গে বসবাস করতেন। গুন্টার ব্লোবেল নেসলে কোম্পানি ও স্ক্রিপস গবেষণা ইনস্টিটিউটের পরিচালনা পর্ষদের সদস্য ছিলেন। এছাড়াও তিনি ক্রোমোসেল কর্পোরেশনের বৈজ্ঞানিক উপদেষ্টা পরিষদের সদস্য ছিলেন।    তিনি শ পুরস্কার প্রদানকারী জীবনবিজ্ঞান ও চিকিৎসা নির্বাচন কমিটির  একজন সদস্য ছিলেন। অপেরা সংগীত ও স্থাপত্যের প্রতি তার বিশেষ আকর্ষণ ছিল। বলা বাহুল্য, পরীক্ষামূলক বিজ্ঞানেও তিনি আগ্রহী ছিলেন।
দীনেশ গুণাওয়ার্দেনা
দীনেশ চন্দ্র রূপসিংহ গুণাওয়ার্দেনা (জন্মঃ ১৯৪৯) হচ্ছেন একজন শ্রীলঙ্কীয় রাজনীতিবিদ যিনি ২০২২ সালের ২২শে জুলাই তারিখ থেকে দেশটির প্রধানমন্ত্রী পদে আসীন আছেন। প্রধানমন্ত্রী পদের দায়িত্ব পালন করার পাশাপাশি দীনেশ শ্রীলঙ্কার জনপ্রশাসন মন্ত্রণালয়, স্বরাষ্ট্র মন্ত্রণালয় এবং প্রাদেশিক সভা এবং স্থানীয় সরকার মন্ত্রণালয়ের মন্ত্রী হিসেবে দায়িত্ব পালন করছেন।
গুণাওয়ার্দেনা ১৯৭৩ সাল থেকে বামপন্থী রাজনৈতিক দল 'মহাজন একসাথ পেরামুনা'র সাথে যুক্ত ছিলেন এবং এখনো আছেন। তিনি বিভিন্ন সরকারের অধীনে মন্ত্রিসভার সদস্য হিসেবে কাজ করেছেন এবং ২০২০ থেকে ২০২২ পর্যন্ত তিনি ছিলেন ছিলেন লিডার অব দ্য হাউজ।
গুণাওয়ার্দেনা একটি খ্যাতিমান রাজনৈতিক পরিবারে জন্মেছিলেন, তার পিতা ফিলিপ গুণাওয়ার্দেনা ছিলেন একজন মার্ক্সীয় রাজনীতিবিদ যিনি ১৯৫৬ সাল থেকে ১৯৫৯ সাল পর্যন্ত কৃষি এবং খাদ্য মন্ত্রী ছিলেন, এছাড়াও ছিলেন মৎস্য মন্ত্রী (১৯৬৫ সাল থেকে ১৯৭০ মেয়াদে)। দীনেশের মা কুসুমাশ্রীও একজন রাজনীতিবিদ ছিলেন। দীনেশ কলম্বোর রয়্যাল কলেজে পড়ে যুক্তরাষ্ট্রের অরেগন বিশ্ববিদ্যালয়ে পড়তে যান, তিনি ভিয়েতনাম যুদ্ধের বিরোধিতা করেছিলেন। ১৯৮৩ সালে তাকে সংসদ সদস্য নির্বাচিত করা হয়।
পূর্ব জীবন এবং পরিবার
১৯৪৯ সালের ২ মার্চ দীনেশ জন্মগ্রহণ করেন গুণাওয়ার্দেনা পরিবারে। তার পিতা ফিলিপ গুণাওয়ার্দেনা ছিলেন শ্রীলঙ্কায় সমাজতন্ত্রবাদী মতবাদের জনক এবং মা কুসুমাশ্রী ছিলেন একজন সংসদ সদস্য। দীনেশের মসী ভিভিয়ানে শ্রীলঙ্কার রাজনীতিতে বামপন্থী ঘরানার একজন উর্ধ্বতন নেত্রী ছিলেন।
দীনেশ পড়াশোনা করেন কলম্বোর রয়্যাল প্রাইমারি স্কুল এবং রয়্যাল কলেজে এবং এরপর তিনি নেদারল্যান্ডস এবং যুক্তরাষ্ট্রে পড়তে যান। নেদারল্যান্ডসের স্কুল অব বিজনেস এবং যুক্তরাষ্ট্রের অরেগন বিশ্ববিদ্যালয়ে তিনি পড়াশোনা করেন, যুক্তরাষ্ট্র থেকে তিনি বিবিএ পাশ করেন।
দীনেশ রমণী বৎসলা কোটেলাওয়ালা নাম্নী এক তরুণীকে বিয়ে করেন। তাদের এক ছেলে (নামঃ যদামিন) এবং মেয়ে (নামঃ শঙ্খপালি) জন্মগ্রহণ করে।  আশির দশকের মাঝখান দিকে দীনেশের পত্নী রমণী দুরারোগ্য ব্যধিতে আক্রান্ত হয়ে মারা যান।
১৯৭২-২০০০
যুক্তরাষ্ট্রের অরেগনের অরেগন বিশ্ববিদ্যালয় থেকে দীনেশ পড়াশোনা শেষ করে নিউ ইয়র্কে স্বল্প সময় কাজ করেন, '৭২ সালে তার পিতার মৃত্যুর সংবাদ শুনে নিজ দেশ শ্রীলঙ্কায় চলে আসেন। পঞ্চাশের দশকে তার বাবা ফিলিপের তৈরি করা বামপন্থী রাজনৈতিক দল 'মহাজন একসাথ পেরামুন'তে দীনেশ সঙ্গে সঙ্গে যোগ দান করেন; '৭৩ সালের আগস্টে তাকে এই দলের কেন্দ্রীয় কমিটির সদস্য করা হয়। ১৯৭৪ সালে তিনি এই দলটির মহাসচিবের দায়িত্ব পান।
সৌদি ভিশন ২০৩০
২৫ এপ্রিল ২০১৬-এ ক্রাউন প্রিন্স মোহাম্মদ বিন সালমান প্রথম বিবরণ ঘোষণা করেছিলেন। মন্ত্রী পরিষদ অর্থনৈতিক ও উন্নয়ন বিষয়ক পরিষদ (সিইডিএ) কে "সৌদি আরবের রূপকল্প ২০৩০" বাস্তবায়নের জন্য গুরুত্বপূর্ণ প্রক্রিয়া এবং ব্যবস্থা চিহ্নিতকরণ ও পর্যবেক্ষণের দায়িত্ব দিয়েছে।
২০২১ সালে, দ্য গার্ডিয়ান লিখেছিল সৌদি আরব তার অর্থনীতিকে বৈচিত্র্যময় করার প্রতিশ্রুতি সত্ত্বেও, সরকার এখনও তার বাজেটের জন্য তেল রপ্তানির উপর ৭৫% নির্ভরশীল।
বর্ণনা
সৌদি ভিশন ২০৩০ বৈচিত্র্যকরণ ও প্রতিযোগিতার উন্নতির লক্ষ্য নির্ধারণ করে। এটি তিনটি প্রধান থিমকে ঘিরে তৈরি করা হয়েছে। যা ২০৩০ সালের মধ্যে নির্দিষ্ট লক্ষ্য নির্ধারণ অর্জন করা হবে:
অন্যান্য প্রকল্প
বিকশিত করা অন্যান্য বড় প্রকল্পগুলির মধ্যে কয়েকটি নীচের সারণীতে তালিকাভুক্ত করা হয়েছে:
ভিশন রিয়েলাইজেশন প্রোগ্রাম
ভিশন ২০৩০-এর কৌশলগত লক্ষ্য এবং লক্ষ্যমাত্রা অর্জনের জন্য, ভিশন রিয়ালাইজেশন প্রোগ্রাম (ভিআরপি) নামে তেরোটি কর্মসূচি প্রতিষ্ঠা করা হয়। ভিআরপিগুলি ২৪ এপ্রিল ২০১৭-এ কাউন্সিল অফ ইকোনমিক অ্যান্ড ডেভেলপমেন্ট অ্যাফেয়ার্স (সিইডিএ) দ্বারা উপস্থাপিত হয়েছিল
সরকারি সংস্থার পুনর্গঠন
ভিশন ২০৩০-এর কৌশলগত উদ্দেশ্যগুলি অর্জনের জন্য নতুন সরকারী সংস্থাগুলি তৈরি করা হয়। বিদ্যমান সংস্থাগুলিকে পুনর্গঠিত এবং/অথবা একীভূত করা হয়।
নজদ ও হেজাজ রাজতন্ত্র
হিজাজ ও নাজদের মালিকানা (আরবি : مملكة الحجاز ونجد) ১৯২৫ সালে নজদ সালতানাত কর্তৃক হেজাজ জয়ের পর গঠিত হয়। ১৯২৬ সালের ৮ জানুয়ারি নজদের সুলতান আবদুল আজিজ ইবনে সৌদ মক্কায় রাজা হিসেবে অধিষ্ঠিত হন। ১৯২৭ সালের ২৭ জানুয়ারি তিনি নজদকে রাজতন্ত্র হিসেবে উন্নীত করেন। ১৯২৭ সালের ২০ মে জেদ্দার চুক্তির মাধ্যমে যুক্তরাজ্য আবদুল আজিজের রাজত্বকে স্বীকৃতি দেয় এবং এরপর থেকে হিজাজ ও নাজদের মালিকানা হিসেবে প্রতিষ্ঠিত হয়।
পরবর্তী পাঁচ বছর আবদুল আজিজ এই দুই অঞ্চলকে আলাদা রাজ্য হিসেবে শাসন করেন। ১৯৩২ সালের ২৩ সেপ্টেম্বর সৌদি শাসিত প্রধান অঞ্চল আল-হাসা, কাতিফ, নজদ ও হেজাজ কে নিয়ে সৌদি আরব গঠিত হয়।
বৈদেশিক নীতি
হিজাজ ও নাজদের মালিকানার সাথে যুক্তরাজ্যের ঘনিষ্ঠ সম্পর্ক ছিল। ব্রিটিশদের দ্বারা সরবরাহকৃত অস্ত্রের মাধ্যমে তারা তাদের রাজ্য সম্প্রসারণনীতি বাস্তবায়ন করতে সক্ষম ছিল। আবদুল আজিজের অধীন থাকাবস্থায় হেজাজ লীগ অব নেশনস ত্যাগ করে। ১৯২৬ সালে সোভিয়েত ইউনিয়ন ও ১৯৩১ সালে যুক্তরাষ্ট্র এই রাষ্ট্রকে স্বীকৃতি দেয়। ১৯৩২ সাল নাগাদ যুক্তরাজ্য, সোভিয়েত ইউনিয়ন, তুরস্ক, পারস্য ও নেদারল্যান্ডস কূটনৈতিক সম্পর্ক স্থাপন করে। ফ্রান্স, ইতালি ও মিশর অল্পবিস্তর সম্পর্ক স্থাপন করে।
মালয়েশিয়ার জাতীয় পতাকা
thumb|230px|right|[[চিত্র:FIAV 110010.svg|23px National flag and state ensign. Flag ratio: 1:2]] thumb|230px|right|[[চিত্র:FIAV 000100.svg|23px Civil ensign. Flag ratio: 1:2]] thumb|230px|right|[[চিত্র:FIAV 001000.svg|23px Army ensign. Flag ratio: 1:2]] thumb|230px|right|[[চিত্র:FIAV 000001.svg|23px Naval ensign. Flag ratio: 1:2]] thumb|230px|right|[[চিত্র:FIAV 001000.svg|23px Air Force ensign. Flag ratio: 1:2]] মালয়েশিয়ার জাতীয় পতাকা সর্বপ্রথম সেপ্টেম্বর ১৬, ১৯৬৩ তারিখে উত্তোলন করা হয়। মালয় ফেডারেশনের পতাকা হতে এর নকশা নেয়া হয়েছে।
মূল পতাকাটিতে ১১টি লাল ও সাদা ডোরা, এবং ১টি ১১কোণা তারকা, ও তার পাশে নীল পটভূমিতে একটি নতুন চাঁদের ছবি ছিল। এটি ১৯৫৭ সালের আগস্ট ৩১ তারিখে যুক্তরাজ্য হতে স্বাধীনতার মুহুর্তে উত্তোলন করা হয়।
পরে মালয়েশীয় ফেডারেশন গঠনের সময় এর সামান্য পরিবর্তন করা হয়। তারকাটিকে ১৪ কোনা করা হয়, যা মালয়েশিয়ার ১৪টি অঙ্গরাজ্যকে নির্দেশ করে। এর মধ্যে সিঙ্গাপুর ১৯৬৫ সালে আলাদা হয়ে গেলেও পতাকার আর কোন পরিবর্তন আনা হয় নি। বর্তমানে ডোরাগুলি ও তারকাটি ১৩টি রাজ্য ও কেন্দ্র-সরকারের অঞ্চলকে নির্দেশ করে।
২০০১ সালে মাহাথির মোহাম্মদ এই পতাকার নাম দেন Jalur Gemilang ("মহিমার ডোরা"), যা মালয়েশিয়ার সাফল্য ও অগ্রযাত্রাকে নির্দেশ করে।
মার্কিন যুক্তরাষ্ট্রের রাজ্যগুলির ঐতিহাসিক জনসংখ্যার তালিকা
১৯০০–২০১৫, ফেডারেল রিজার্ভ অর্থনৈতিক তথ্য
উৎস: http://research.stlouisfed.org/fred২/release?rid=118
শিমলা
১৮১৫ সালের আগে যখন ব্রিটিশ বাহিনী এলাকাটির নিয়ন্ত্রণ নেয় তখন ছোট গ্রামগুলি রেকর্ড করা হয়েছিল।জলবায়ু পরিস্থিতি ব্রিটিশদের হিমালয়ের ঘন অরণ্যে শহরটি প্রতিষ্ঠা করতে আকৃষ্ট করেছিল। গ্রীষ্মকালীন রাজধানী হিসাবে, সিমলা ১৯১৪ সালের সিমলা চুক্তি এবং ১৯৪৫ সালের সিমলা সম্মেলন সহ অনেকগুলি গুরুত্বপূর্ণ রাজনৈতিক বৈঠকের আয়োজন করেছিল।স্বাধীনতার পরে, ২৮ টি রাজ্যের একীকরণের ফলে হিমাচল প্রদেশ রাজ্য ১৯৪৮ সালে প্রতিষ্ঠিত হয়েছিল। এমনকি স্বাধীনতার পরেও, শহরটি একটি গুরুত্বপূর্ণ রাজনৈতিক কেন্দ্র ছিল, যা ১৯৭২ সালের সিমলা চুক্তির আয়োজন করে।হিমাচল প্রদেশ রাজ্যের পুনর্গঠনের পর, বিদ্যমান মহাসু জেলার নামকরণ করা হয় শিমলা।
শিমলায় বেশ কয়েকটি বাড়ি রয়েছে যা ঔপনিবেশিক যুগের টিউডরবেথান এবং নিও-গথিক স্থাপত্যের শৈলীতে তৈরি, সেইসাথে একাধিক মন্দির এবং গীর্জা রয়েছে।ঔপনিবেশিক স্থাপত্য এবং গীর্জা, মন্দির এবং শহরের প্রাকৃতিক পরিবেশ পর্যটকদের আকর্ষণ করে।শহরের কেন্দ্রের প্রধান আকর্ষণগুলির মধ্যে রয়েছে শ্রী হনুমান জাখু (মূর্তি), জাখু মন্দির, ভাইসারেগাল লজ, ক্রাইস্ট চার্চ, মল রোড, দ্য রিজ এবং আন্নাডেল ৷শহরের কেন্দ্রের উত্তরতম বিন্দু হল জাখু এবং দক্ষিণের অবস্থান হল আন্নাডেল, পূর্বতম বিন্দু হল সানজাউলি এবং পশ্চিমের বিন্দু হল ছোট শিমলা।ব্রিটিশদের দ্বারা নির্মিত কালকা-সিমলা রেললাইন, একটি ইউনেস্কো ওয়ার্ল্ড হেরিটেজ সাইট, এটিও একটি প্রধান পর্যটক আকর্ষণ।এর খাড়া ভূখণ্ডের কারণে, সিমলা মাউন্টেন বাইকিং রেস MTB হিমালয় আয়োজন করে, যা ২০০৫ সালে শুরু হয়েছিল এবং এটি দক্ষিণ এশিয়ায় এই ধরনের সবচেয়ে বড় ইভেন্ট হিসাবে বিবেচিত হয়। সিমলায় দক্ষিণ এশিয়ার বৃহত্তম প্রাকৃতিক তুষার ক্রিড়াঙ্গন রয়েছে।একটি পর্যটন কেন্দ্র হওয়া ছাড়াও, শহরটি বেশ কয়েকটি কলেজ এবং গবেষণা প্রতিষ্ঠান সহ একটি শিক্ষাকেন্দ্রও বটে৷
ব্যুৎপত্তি
সিমলা শহরের নাম হয়েছে শ্যামলা মাতা, দেবী কালীর এক নির্ভীক অবতার থেকে।দেবীর মন্দিরটি দ্য রিজের কাছে বান্টনি পাহাড়ে অবস্থিত, যার নাম কালী বাড়ি মন্দির ।অন্য একটি সংস্করণ অনুসারে সিমলা নামটি এসেছে 'শ্যামলা' শব্দ থেকে যার অর্থ জাখুর উপর ফকিরের নীল স্লেট।কিন্তু সাধারণত, সমাজ প্রথম সংস্করণটিকে আরও বিশ্বাসযোগ্য, গ্রহণযোগ্য এবং যুক্তিসঙ্গত বলে মনে করে।
২০১৮ সালে, রাজ্য সরকার শহরের নাম পরিবর্তন করে সিমলা থেকে শ্যামলা করার সিদ্ধান্ত নেয়। যাইহোক, জনসাধারণ এবং স্থানীয়দের নেতিবাচক প্রতিক্রিয়া দেখে, রাজ্য সরকার পরিকল্পনাটি বাতিল করে দেয় ।
ইতিহাস
১৮৩২ সালে, সিমলা তার প্রথম রাজনৈতিক বৈঠক দেখেছিল: গভর্নর-জেনারেল লর্ড উইলিয়াম বেন্টিঙ্ক এবং মহারাজা রঞ্জিত সিংয়ের দূতদের মধ্যে । কর্নেল চার্চিলকে লেখা একটি চিঠিতে তিনি লিখেছেন:
“লুদিয়ানা (লুধিয়ানা) থেকে সিমলা মাত্র চার দিনের পথ, প্রবেশ করা সহজ, এবং হিন্দুস্তান (হিন্দুস্তান) এর জ্বলন্ত সমভূমি থেকে একটি খুব সম্মত আশ্রয় প্রমাণ করে।” থাম্ব|জাখু মন্দির
কমবারমেরের উত্তরসূরি আর্ল ডালহৌসি একই বছরে সিমলা সফর করেন। এর পরে, শহরটি পশ্চিমবঙ্গের বালির নবাব (রাজা) কুমার ঘোষালের অধীনে ছিল এবং ব্রিটিশ ভারতের গভর্নর-জেনারেল এবং প্রধান কমান্ডারের নিয়মিত সফর দেখেছিল। বেশ কিছু তরুণ ব্রিটিশ অফিসার উচ্চপদস্থ ব্যক্তিদের সাথে মেলামেশা করার জন্য এলাকা পরিদর্শন শুরু করেন; তাদের অনুসরণ করা হত সেইসব মহিলাদের দ্বারা, যারা তাদের আত্মীয়দের জন্য বিবাহের জোট খুঁজছেন৷ এইভাবে সিমলা বল, পার্টি এবং অন্যান্য উৎসবের জন্য বিখ্যাত একটি হিল স্টেশন হয়ে ওঠে। পরবর্তীকালে, উচ্চ-বিত্ত পরিবারের ছাত্রদের জন্য আবাসিক স্কুলগুলি কাছাকাছি প্রতিষ্ঠিত হয়েছিল।১৮৩০এর দশকের শেষের দিকে, শহরটি থিয়েটার এবং শিল্প প্রদর্শনীর কেন্দ্রে পরিণত হয়েছিল। জনসংখ্যা বৃদ্ধির সাথে সাথে শহরে বেশ কয়েকটি বাংলো তৈরি করা হয়েছিল এবং একটি বড় বাজার প্রতিষ্ঠিত হয়েছিল।ভারতীয় ব্যবসায়ীরা, প্রধানত সুদ এবং পার্সি সম্প্রদায়ের, ক্রমবর্ধমান ইউরোপীয় জনসংখ্যার চাহিদা মেটাতে এই এলাকায় এসেছিলেন। ১৮৪৪ সালের ৯ সেপ্টেম্বর, ক্রাইস্ট চার্চের ভিত্তি স্থাপন করা হয়েছিল। পরবর্তীকালে, বেশ কয়েকটি রাস্তা প্রশস্ত করা হয় এবং ১৮৫১-৫২ সালে ৫৬০-ফুট টানেল সহ হিন্দুস্তান-তিব্বত সড়ক নির্মাণের কাজ হাতে নেওয়া হয়। এই টানেল, বর্তমানে ধল্লি টানেল নামে পরিচিত, মেজর ব্রিগস ১৮৫০ সালে শুরু করেছিলেন এবং ১৮৫১-৫২ সালের শীতকালে শেষ করেছিলেন । ১৮৫৭ সালের বিদ্রোহ শহরের ইউরোপীয় বাসিন্দাদের মধ্যে আতঙ্কের সৃষ্টি করেছিল, কিন্তু শিমলা বিদ্রোহের দ্বারা প্রভাবিত হয়নি ।
1863 সালে, ভারতের ভাইসরয়, জন লরেন্স, ব্রিটিশ রাজের গ্রীষ্মকালীন রাজধানী শিমলায় স্থানান্তর করার সিদ্ধান্ত নেন । তিনি বছরে দুবার কলকাতা এবং এই পৃথক কেন্দ্রের ১,০০০ মাইল দূরত্বের মধ্যে প্রশাসন সরানোর ঝামেলা নিয়েছিলেন, যদিও পৌঁছানো কঠিন ছিল ।রবার্ট বুলওয়ার-লিটন (ভারতের ভাইসরয় ১৮৭৬-১৮৮০) ১৮৭৬ সাল থেকে শহরটির পরিকল্পনা করার চেষ্টা করেছিলেন, যখন তিনি প্রথমে একটি ভাড়া বাড়িতে থাকতেন, কিন্তু পরে অবজারভেটরি হিলে নির্মিত একটি ভাইসারেগাল লজের পরিকল্পনা শুরু করেছিলেন।একটি অগ্নিকাণ্ড বেশিরভাগ জায়গা খালি করেছিল, স্থানীয় ভারতীয় জনসংখ্যা যেখানে বসবাস করত ("উপরের বাজার" যা আজকাল রিজ নামে পরিচিত), এবং পূর্ব প্রান্তের ইউরোপীয় শহরের কেন্দ্রে পরিণত হওয়ার পরিকল্পনা তাদের রিজ থেকে খাড়া ঢাল বেয়ে নিচের সোপানে মধ্য ও নিম্ন বাজার অঞ্চলে বসবাস করতে বাধ্য করেছিল । আপার বাজারটি একটি টাউন হলের জন্য পরিষ্কার করা হয়েছিল, যেখানে একটি গ্রন্থাগার এবং থিয়েটারের মতো অনেক সুযোগ-সুবিধা রয়েছে, সেইসাথে পুলিশ এবং সামরিক স্বেচ্ছাসেবকদের পাশাপাশি পৌর প্রশাসনের অফিসও রয়েছে।
“গরম কালের" এর সময়, শিমলা ভারতের সর্বাধিনায়ক, ভারতীয় সেনাবাহিনীর প্রধান এবং সরকারের অনেক বিভাগের সদর দপ্তরও ছিল।পাঞ্জাবের আঞ্চলিক সরকারের গ্রীষ্মকালীন রাজধানী ১৮৭৬ সালে আধুনিক পাকিস্তানের মুরি থেকে শিমলায় স্থানান্তরিত হয়। তাদের সাথে সমতল ভূমিতে থাকা পুরুষদের অনেক ব্রিটিশ স্ত্রী এবং মেয়েরা যোগ দিয়েছিল।এগুলি একসাথে শিমলা সোসাইটি গঠন করেছিল, যা চার্লস অ্যালেনের মতে, "ব্রিটিশ ইন্ডিয়ার উপরের ভূত্বকের মতো কাছাকাছি ছিল।" এটি খুব ব্যয়বহুল, একটি আদর্শ জলবায়ু এবং এইভাবে কাম্য, সেইসাথে সীমিত আবাসন থাকার কারণে এটিকে এভাবে ভাবা যেতে পারে। ইন্দো-গাঙ্গেয় সমভূমিতে গ্রীষ্মকালে তাপ থেকে বাঁচতে ব্রিটিশ সৈন্য, বণিক এবং বেসামরিক কর্মচারীরা প্রতি বছর এখানে চলে আসত। অনেক ব্যাচেলর এবং একাকী পুরুষের উপস্থিতি, সেইসাথে সেখানে গরম আবহাওয়া পার করা অনেক মহিলার উপস্থিতি, সিমলাকে ব্যভিচারের জন্য একটি খ্যাতি দিয়েছে এবং অন্তত ব্যভিচার সম্পর্কে গসিপ দিয়েছে: যেমন রুডইয়ার্ড কিপলিং অ্যালেনের উদ্ধৃত একটি চিঠিতে বলেছিলেন, এটি একটি খ্যাতি ছিল "তুচ্ছতা, গসিপ এবং চক্রান্ত" এর জন্য।
৫০০ ফুট (১৫০ মিটার) লোয়ার বাজার টানেলটি ১৯০৫ সালে নির্মিত হয়েছিল এবং খাছর সুরাং নামকরণ করা হয়েছিল। এলিসিয়াম টানেলও (বর্তমানে অকল্যান্ড টানেল নামে পরিচিত), দৈর্ঘ্য প্রায় ১২০ ফুট (৩৭ মিটার), ১৯০৫ সালে নির্মিত হয়েছিল।
১৯১৩ এবং ১৯১৪ সালে সিমলা কনভেনশন, চীন প্রজাতন্ত্র, তিব্বত এবং গ্রেট ব্রিটেনের প্রতিনিধিদের দ্বারা তিব্বতের স্থিতি সম্পর্কিত একটি অস্পষ্ট চুক্তি স্বাক্ষরিত হয়েছিল । কনভেনশনে তিব্বত এবং ভারতের উত্তর-পূর্ব অঞ্চলের মধ্যে একটি সীমানা রেখা প্রস্তাব করেছিলেন স্যার হেনরি ম্যাকমোহন।লাইনটি ম্যাকমোহন লাইন নামে পরিচিত হয় এবং বর্তমানে এটি চীন ও ভারতের মধ্যে কার্যকর সীমানা, যদিও এর আইনি অবস্থান চীনা সরকার দ্বারা বিতর্কিত। সেই সময়কার ভারতীয় রাজনৈতিক নেতাদের সাথে ভারতের স্বাধীনতার জন্য একটি পরিকল্পনা নিয়ে আলোচনা করার জন্য ভাইসরয় ওয়াভেল কর্তৃক অনুষ্ঠিত একাধিক আলোচনার স্থানও এটি ছিল। সিমলা সম্মেলনের আলোচনা  কোনো সমাধান আনতে ব্যর্থ হয়।
১৯৪২ থেকে ১৯৪৫ সাল পর্যন্ত ব্রিটিশ বার্মার (বর্তমান মায়ানমার) নির্বাসিত রাজধানী ছিল শিমলা।
স্বাধীনতার পর ১৫ এপ্রিল ১৯৪৮ সালে. পশ্চিম হিমালয়ের প্রবর্তক অঞ্চলে ২৮ টি ছোট রাজকীয় রাজ্য (সামন্ত রাজপুত্র এবং জৈলদার সহ) একীভূত হওয়ার ফলে হিমাচল প্রদেশের প্রধান কমিশনার প্রদেশের উদ্ভূত হয়েছিল, যা সম্পূর্ণরূপে সিমলা পার্বত্য রাজ্য এবং চারটি পাঞ্জাব দক্ষিণ পার্বত্য রাজ্য হিসাবে পরিচিত হিমাচল প্রদেশ (প্রশাসন) আদেশের দ্বারা, ১৯৪৮-এর অতিরিক্ত-প্রাদেশিক এখতিয়ার আইন, ১৯৪৭ এর ধারা ৩ এবং ৪ এর অধীনে (পরে ১৯৫০ সালের A.O. দ্বারা বিদেশী এখতিয়ার আইন, ১৯৪৭ হিসাবে নামকরণ করা হয়েছে) ৷বিলাসপুর রাজ্য, হিমাচল প্রদেশ এবং বিলাসপুর (নতুন রাজ্য) আইন, ১৯৫৪ দ্বারা ১ এপ্রিল ১৯৫৪ সালে হিমাচল প্রদেশে একীভূত হয়। ২৬ জানুয়ারী ১৯৫০-এ ভারতের সংবিধান এবং লে. গভর্নর নিযুক্ত হওয়ার সাথে হিমাচল রাজ্যের অংশ হয়৷ ১৯৫২ সালে বিধানসভা নির্বাচন হয়। হিমাচল প্রদেশ ১ নভেম্বর ১৯৫৬-এ একটি কেন্দ্রশাসিত অঞ্চলে পরিণত হয় । পাঞ্জাব রাজ্যের নিম্নলিখিত অঞ্চলগুলি-সিমলা, কাংড়া, কুলু এবং লাহুল এবং স্পিতি জেলা, আম্বালা জেলার নালাগড় তহসিল, লোহারা, আম্ব এবং উনা কানুনগো সার্কেল, সন্তোখগড় কানুনগো সার্কেলের কিছু এলাকা এবং হোশিয়ারপুর জেলার উনা তহসিলের কিছু নির্দিষ্ট এলাকা ছাড়াও পাঠানকোট জেলার ধর কালান তহসিলের কিছু অংশ; পাঞ্জাব পুনর্গঠন আইন, ১৯৬৬ পার্লামেন্ট দ্বারা ১৯৬৬সালের ১ নভেম্বর হিমাচল প্রদেশের সাথে একীভূত হয়। ১৮ ডিসেম্বর ১৯৭০ তারিখে, হিমাচল প্রদেশ রাজ্য আইন সংসদ দ্বারা পাশ হয় এবং ২৫ জানুয়ারী ১৯৭১-এ নতুন রাজ্যটি প্রতিষ্ঠিত হয়। এইভাবে হিমাচল ভারতীয় ইউনিয়নের অষ্টাদশ রাজ্য হিসাবে আবির্ভূত হয়।
.প্রাক-স্বাধীনতা কাঠামো এখনও সিমলায় কিছু রয়ে গেছে; প্রাক্তন ভাইসারেগাল লজ, অ্যাসেম্বলি চেম্বার, অকল্যান্ড হাউস, ক্রাইস্ট চার্চ, গর্টন ক্যাসেল, সিমলা টাউন হল এবং গেইটি থিয়েটারের মতো ভবনগুলি যা ভারতে ব্রিটিশ শাসনের অনুস্মারক ।মূল পিটারহফ, আরেকটি ভাইসারেগাল বাসভবন, ১৯৮১ সালে পুড়ে যায়। ব্রিটিশ সিমলা জাখু হিল এবং প্রসপেক্ট হিলের মধ্যে রিজ বরাবর প্রায় দেড় মাইল প্রসারিত ছিল৷কেন্দ্রীয় মেরুদণ্ড ছিল মল রোড, যেটি রিজের দৈর্ঘ্য বরাবর চলত, যা দক্ষিণ দিকে মলে প্রসারিত ছিল, যা ভাইসরয় এবং তার স্ত্রীর গাড়ি ছাড়া সমস্ত গাড়ির জন্য বন্ধ ছিল।
ভূগোল
সিমলা হিমালয়ের দক্ষিণ-পশ্চিম রেঞ্জে ৩১.৬১° উত্তর ৭৭.১০° পূর্বে এ অবস্থিত। গড় সমুদ্রপৃষ্ঠ থেকে এর গড় উচ্চতা ২,২০৬ মিটার (৭,২৩৮ ফুট) এবং সাতটি শাখা সহ একটি রিজ বরাবর প্রসারিত। শহরটি পূর্ব থেকে পশ্চিমে প্রায় ৯.২ কিলোমিটার (৫.৭ মাইল) বিস্তৃত।
শহরটি ভারতের ভূমিকম্প প্রবণ এলাকা অনুযায়ী জোন IV (উচ্চ ক্ষয়ক্ষতির ঝুঁকি অঞ্চল) ।দুর্বল নির্মাণ কৌশল এবং ক্রমবর্ধমান জনসংখ্যা ইতিমধ্যেই ভূমিকম্পপ্রবণ অঞ্চলের জন্য একটি গুরুতর হুমকি হয়ে দাঁড়িয়েছে। মূল শহরের কাছে কোন জলাশয় নেই এবং নিকটতম নদী, সুতলেজ, প্রায় ২১ কিমি (১৩ মাইল) দূরে । সিমলা জেলার মধ্য দিয়ে প্রবাহিত অন্যান্য নদী, যদিও শহর থেকে আরও দূরে প্রবাহিত হয়,যেমন গিরি এবং পাব্বার (যমুনার উভয় উপনদী)।
শিমলা পরিকল্পনা এলাকায় সবুজ বেল্ট ৪১৪ হেক্টর (১,০২০ একর) জুড়ে বিস্তৃত । শহরের এবং আশেপাশের প্রধান বনগুলি হল পাইন, দেওদর, ওক এবং রডোডেনড্রন। প্রতি বছর পর্যটকদের ক্রমবর্ধমান সংখ্যার কারণে আর তাদের সমর্থন করার জন্য কোনো পরিকাঠামো ছাড়াই পরিবেশগত অবক্ষয়ের জন্য সিমলা একটি ইকোট্যুরিজম স্পট হিসাবে তার জনপ্রিয় আকর্ষণ হারিয়েছে। এই অঞ্চলে আরেকটি ক্রমবর্ধমান উদ্বেগের বিষয় হল ঘন ঘন ভূমিধস যা প্রায়শই ভারী বৃষ্টির পরে ঘটে।
শহরটি কালকার উত্তর-পূর্বে ৪৪ কিমি (৫৫ মাইল), চণ্ডীগড়ের ১১৬ কিমি (৭২ মাইল) উত্তর-পূর্বে, মানালির দক্ষিণে ২৪৭ কিমি (১৫৪ মাইল) এবং জাতীয় রাজধানী দিল্লি থেকে ৩৫০কিমি (২১৯মাইল) উত্তর-পূর্বে অবস্থিত। কালকা ২.৫ ঘন্টার মধ্যে এবং চণ্ডীগড় ৩ ঘন্টা ১৫ মিনিটের মধ্যে পৌঁছানো যায়। দিল্লি এবং মানালি উভয়ই সিমলা থেকে প্রায় ৭ ঘন্টা দূরে।
সিমলার পূর্বদিকে চুর পর্বত (চুওর, ৩৬৪৭ মি ) দাঁড়িয়ে আছে। টন নদী থেকে সিমলা পর্যন্ত এই পর্বতগুলির উপর দিয়ে একটি উত্তরণ ভারতের ভিউতে বর্ণনা করা হয়েছে, প্রধানত হিমালয় পর্বতমালার মধ্যে দিয়ে, জর্জ ফ্রান্সিস হোয়াইট এর সাথে আঁকা ছবি সহ, খান্ডু গ্রাম, চুর পর্যন্ত আরোহণে এবং দুটি পরবর্তীকালে লেটিটিয়া এলিজাবেথ ল্যান্ডনের কাব্যিক চিত্রের বিষয়বস্তু ছিল, যেমন চুর পর্বত অতিক্রম করা, এবং চুরের কাছে কোঘেরা এবং দেবদার বনের গ্রাম৷
সহকারী নোটগুলি তে পাওয়া গেছে যে "বছরের একটি উল্লেখযোগ্য অংশে, চুর তুষারপূর্ণ থাকে; এবং যখন চাঁদের আলো দৃশ্যের উপর পড়ে, তখন একটি প্রভাব তৈরি হয় যেন গলিত রূপার বন্যা পৃষ্ঠের উপর ঢেলে দেওয়া হয়। এই অঞ্চলে চাঁদের আলো একটি অভিনব আকর্ষণ তৈরি করে।"